**201221**

**Дуайт Л. Муди. Екіншісі**

***«Жаратқанға сиындым, Ол жауап берді маған,***

***Әрі азат етті мені бар қорқынышымнан.»***

***(Забур 33:5)***

Муди бұрын-соңды қорқыныштың мұндай суық, қысымшылық шындығын ешқашан бастан кешірген емес. Міне, оның сөздері: «Мен өзімді өлім қорқынышынан жоғарымын деп ойладым, бірақ бұл иллюзия тез тарап кетті. Мен қорқынышқа төтеп бере алмадым». Муди кабинасына барып, тізе бүгіп, Құдайға мінажат етті. Муди: «Тәңір Иеміз менің мінажатымды естіп, жүрегімнің түбінен: «Сенің еркің орындалсын!» - деп айтуыма көмектесті.

Мінажат еткеннен кейін, бірден қорқыныш оны тастап кетті. Ол төсегіне жатып, баладай ұйықтап кетті. Ол: «Мен өмірімде сол кездегідей ұйықтамаған едім. Құдай менің мінажатыма жауап бергеніне күмәнданбадым.» - деді.

Түнгі сағат үште Мудидің ұлы оны оятады. Апатқа ұшырағандары туралы олардың сигналын, қасынан өтіп бара жатқан бір пароход, оларды естігенін айтып береді. Сөйтіп, жеті күн өткеннен кейін, олар аман сау Нью Йоркке жетеді.

Сол сапар туралы Муди: «Бұл менің өмірімнің ең қорқынышты сәттері болды», - деп жазды. Есіңізде сақтыңыз, бұл жүздеген, мыңдаған адамдар алдында уағыз айтқан адам болған. Сол кезде, одан басқа, осыншама көп адамдар алдында ешкім әлі де уағыз айтып көрмеген болатын. Ол бұрын-соңды нағыз қорқынышты сезінбеген адам еді. «Сол кездегі қорқыныш – өлімнен қорққанан болған жоқ, өзім өте жақсы көретін отбасымнан және достарымнан кеткім келмегендіктен пайда болады» - деп айтты Муди.

Қорытындылай келе, менде екі ой бар. Біріншіден, кез келген адамның өмірінде қорқынышты сәттер болу мүмкін. Тіпті рухани жағынан күшті адамдар да тәннің әлсіз жақтарына сезімтал. Мысалы, менің жүрегімде: «Ілияс пайғамбар да біз сияқты пенде болатын.» (Жақып 5:17) деген сөздерден сенімділік пен тыныштық пайда болады.

Екіншіден, өміріміздің қорқынышты сәттерінде, біз Көктегі Әкеміздің еркіне сенуіміз керек. Осылайша, біз Оның балалары екенімізді еске түсіреміз және ол бізді сақтап қалуға уәде берді.

Қазір өміріңіздегі қиын сәттерді бастан өткеріп жатырсыз ба? «Құдайым, Сенің еркің орындалсын!» деп айтсаңыз, Ол сіздің жаныңызда болып, сізді қорқынышыңыздан азат етеді.